ভক্তিযোগ
ভক্তিযোগ (সংস্কৃত: भक्तियोग) বা ভক্তিমার্গ হলো হিন্দু ঐতিহ্য অনুসারে আধ্যাত্মিক অনুশীলন যা কোনও ব্যক্তিগত দেবতার প্রতি প্রেমপূর্ণ ভক্তির উপর দৃষ্টি নিবদ্ধ করে। এটি হিন্দুধর্মের তিনটি শাস্ত্রীয় পথের মধ্যে একটি যা মোক্ষের দিকে পরিচালিত করে, অন্য পথগুলি হল জ্ঞানযোগ ও কর্মযোগ। এটির প্রাচীন শিকড় উপনিষদে রয়েছে। শ্বেতাশ্বর উপনিষদে ভক্তির উল্লেখ আছে যেখানে এর অর্থ কেবল অংশগ্রহণ, ভক্তি ও যেকোন প্রচেষ্টার প্রতি ভালোবাসা। মুক্তির তিনটি আধ্যাত্মিক পথের মধ্যে ভক্তিযোগ ভগবদ্গীতা গভীরভাবে আলোচনা করেছে। ব্যক্তিগত দেবতা ভক্তের সাথে পরিবর্তিত হয়। এতে গণেশ, কৃষ্ণ, রাধা, রাম, সীতা, বিষ্ণু, শিব, শক্তি, লক্ষ্মী, সরস্বতী, পার্বতী, দুর্গা ও সূর্যের মতো দেবতা বা দেবী অন্তর্ভুক্ত থাকতে পারে। দেবতাদের সাথে জড়িত ভক্তিমার্গ দক্ষিণ ভারতে তামিলনাড়ু থেকে, ১ম সহস্রাব্দের মাঝামাঝিতে শুরু করে ভক্তি আন্দোলনের মাধ্যমে প্রসারিত হয়। শৈব নায়ণার ও বৈষ্ণব অলবরগণ আন্দোলনের নেতৃত্বে ছিলেন। দ্বাদশ থেকে অষ্টাদশ শতাব্দীতে, তাদের ধারণা ও অনুশীলন ভারতবর্ষে ভক্তি কবিতা ও ভক্তি অনুপ্রাণিত করেছিল। ভক্তিমার্গ বৈষ্ণব, শৈব ও শাক্ত ধর্মের ধর্মীয় অনুশীলনের অংশ।